Copaci ‘imbracati’ in haine groase, la Timisoara. Haideti, impreuna, sa incalzim suflete!

TIMISOARA. Copacii dintr-un parc din Timisoara vor fi ‘imbracati’ in haine groase si calduroase. Initiativa le apartine unor tineri care, in plina iarna, s-au gandit sa isi ajute semenii mai putin norocosi.

„Anul cel Nou care se deschide in fata noastra incepe cu frig si zapda.. si e totul idilic si frumos cand observi iarna din confortul si caldura casei tale dar e mult mai trist si greu cand viata te face sa fii om al strazii ..

De aceea la inceput de an te invitam la o mica fapta buna !

Ia de acasa , un palton gros sau o geaca mai sanatoasa, o pereche de manusi sau un fular , care nu iti mai folosesc si vino sa ne intalnim in Parcul Central, Duminica 12 Ianuarie, de la ora 12.00

Vom imbraca aceste haine pe dupa copaci , si le vom lasa acolo .. cu mesajul : cu drag, pentru tine om bun…„, transmit cei de la Look Inside.

Initiatorii au dat si cateva detalii organizatorice: „Ne intalnim duminica la ora 12:00 in parcul Central in fata monumentului Ostasului Necunoscut. Vom incerca sa anuntam oamenii strazii (Centrul de noapte Brancoveanu, Centrul de primiri urgente) de actiunea noastra. Vom sta pana in jurul orei 13:00 Pentru a lasa parcul la fel de curat cum l-am gasit va rugam sa aduceti MAXIM 2 ARTICOLE DE TIP PALTON / GEACA si 1-2 perechi de manusi / fular / caciula. Fiecare dintre noi isi va aranja paltonul adus de acasa pe un copac si va pune biletelul.

Vrem sa lasam parcul la fel de curat deci va rugam nu aduceti mai multe articole decat am specificat„.